Document ID: 31996R0396

KOMMISSIONENS FORORDNING (EF) Nr. 396/96 af 4. marts 1996 om ændring af forordning (EF) nr. 2019/94 om indførsel af restprodukter fra fremstilling af majsstivelse fra USA
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 9, stk. 2, og
ud fra følgende betragtninger:
Ved Rådets forordning (EF) nr. 344/96 af 26. februar 1996 om ændring af forordning (EØF) nr. 2658/87 om told- og statistiknomenklaturen og den fælles toldtarif (3) blev der indsat en supplerende bestemmelse i kapitel 23 med beskrivelse af visse blandinger, der kan indføres til Fællesskabet uden told; en særlig underposition i position 2309 blev oprettet i denne forbindelse;
Kommissionens forordning (EF) nr. 2019/94 (4) indeholder særlige bestemmelser med henblik på at sikre, at det indførte produkt er i overensstemmelse med den valgte toldkode; det pågældende produkt henhører fra nu af under den nye underposition, der blev indført ved forordning (EF) nr. 344/96; forordning (EF) nr. 2019/94 bør ændres i overensstemmelse hermed; denne ændring må ikke påvirke den fulde gyldighed af licenser, der blev udstedt inden nærværende forordnings ikrafttrædelse, for så vidt angår produktets beskrivelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2019/94 foretages følgende ændringer:
1. »KN-kode 2303 10 19« i artikel 1, stk. 1, og artikel 2 ændres til »KN-kode 2309 90 20«.
2. I bilaget affattes »Certificate of Conformity«, der udstedes af den amerikanske industri, som angivet i dokumentet i bilaget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 8. september 1994.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 1996.

Labels: 3
17
18
20